cyanic-selkie/wikianc huggingface dataset:
Μπάμπης Δρακόπουλος
Βιογραφία
Ήταν πολιτικά ενεργός από μικρή ηλικία. Το 1934 εντάχθηκε στην "Εργατική Βοήθεια" του Πανεπιστημίου, ενώ το 1935-36 ήταν επικεφαλής του αντίστοιχου ομίλου της Φιλοσοφικής. Στα τέλη του 1934 εντάχθηκε επίσημα στην ΟΚΝΕ. Το 1936 ανέλαβε πολιτικές ευθύνες στον χώρο της νεολαίας. Το 1937 ως παράνομος εργαζόταν στην Επιτροπή Πόλης της Αθήνας της ΟΚΝΕ που του ανέθεσε την καθοδήγηση των βόρειων προαστίων.
Εξορίστηκε από τη Μεταξική δικτατορία, τον Νοέμβριο του 1938, στη Φολέγανδρο. Τον Μάιο του 1941 κατάφερε να δραπετεύσει. Το ίδιο έτος έγινε γραμματέας της ΟΚΝΕ, για να συλληφθεί λίγο αργότερα από την ασφάλεια. Τον επόμενο χρόνο αποφύλακστηκε για λόγους υγείας. Το καλοκαίρι του 1943 αρρώστησε από φυματίωση και νοσηλεύθηκε στο σανατόριο του Ασβεστοχωρίου Θεσσαλονίκης. Ήταν ένα από τα ιδρυτικά μέλη της ΕΠΟΝ. Κατά τον εμφύλιο πόλεμο πέρασε στην παρανομία. Το 1949 συνελήφθη και καταδικάστηκε αρχικά σε θάνατο από το στρατοδικείο, αλλά πήρε χάρη και το 1960 αποφυλακίστηκε.
Επί δικτατορίας αρχικά διαφεύγει τη σύλληψη και συμμετέχει στη συγκρότηση του Πατριωτικού Μετώπου (ΠΑΜ). Στη διάσπαση του ΚΚΕ το 1968 συντάσσεται με το Γραφείο Εσωτερικού. Το 1969 επιλέγεται γραμματέας της κεντρικής επιτροπής του ΚΚΕ Εσωτερικού.
Συνελήφθη το 1971 και αποφυλακίστηκε το 1973 με τη γενική αμνηστία. Η δίκη του το 1972 αποτέλεσε κορυφαία στιγμή της αντίστασης στη χούντα και η κατάθεση του στο δικαστήριο είχε τεράστια απήχηση. Το 1974 εκλέχτηκε βουλευτής και μέχρι το 1982 διετέλεσε γραμματέας του ΚΚΕ εσωτερικού. Νυμφεύτηκε την Τούλα Δρακοπούλου. Πέθανε τον Μάιο του 1991 στην Αθήνα. Το ΚΚΕ εσ. είχε πλέον γίνει Συνασπισμός και με τη σειρά του μετεξελίχθηκε στο ΣΥΡΙΖΑ. Αν και ο Δρακόπουλος απέτυχε να ανανεώσει το ΚΚΕ και να σταματήσει την επέκταση του ΠΑΣΟΚ, η δημοκρατική, ανανεωτική γραμμή που χάραξε επηρέασε αποφασιστικά τις πολιτικές εξελίξεις και συνέβαλε στη σταθεροποίηση της δημοκρατίας και τελικά στην άνοδο της αριστεράς.
Εξωτερικές συνδέσεις
Κατηγορία:Έλληνες πολιτικοί Κατηγορία:Έλληνες κομμουνιστές Κατηγορία:Μέλη της ΕΠΟΝ
Έσμπιεργκ
Το Έσμπιεργκ (δανικά: Esbjerg) είναι η πέμπτη μεγαλύτερη πόλη της Δανίας και έδρα του ομώνυμου δήμου. Βρίσκεται στη δυτική ακτή της χερσονήσου της Γιουτλάνδης στη νοτιοδυτική Δανία. Βρίσκεται 71 χιλιόμετρα δυτικά του Κόλντινγκ και 164 χλμ. νοτιοδυτικά του Ώρχους. Το Έσμπιεργκ έχει 72.044 κατοίκους το 2021.
Πριν την δημιουργία του λιμανιού στο Έσμπιεργκ το 1868, (σήμερα το δεύτερο μεγαλύτερο στη Δανία), στην περιοχή υπήρχαν μόνο μερικά αγροκτήματα. Έπειτα όμως η πόλη αναπτύχθηκε γρήγορα με τον πληθυσμό να αυξάνεται από 13.000 το 1901 σε 70.000 κατοίκους το 1970. Εκτός από την αλιεία και τις ναυτιλιακές δραστηριότητες, το Έσμπιεργκ έγινε επίσης ένα σημαντικό κέντρο για τις εξαγωγές γεωργικών προϊόντων. Η πόλη εξυπηρετείται και από το αεροδρόμιο του Έσμπιεργκ με πτήσεις προς την Αμπερντήν της Σκωτίας και του Σταβάνγκερ της Νορβηγίας.
Εξωτερικοί σύνδεσμοι
Κατηγορία:Πόλεις της Δανίας Κατηγορία:Λιμένες
Αρχαιολογικό Μουσείο Σινώπης
Ιστορικό
Μία από τις πρώτες δραστηριότητες για δημιουργία μουσείων στην Τουρκία ξεκίνησε το 1921 στη Σινώπη. Αντικείμενα ιστορικής και πολιτιστικής σημασίας, που βρέθηκαν σε διαφορετικές τοποθεσίες της πόλης, συντηρήθηκαν αρχικά σε ένα γυμνάσιο (Mekteb-i İdadi). Το 1932, τα αντικείμενα μεταφέρθηκαν στο Περβάνε μεντρεσέ, ένα πρώην θρησκευτικό σχολείο, όπου αποτέλεσαν τον πυρήνα του Μουσείου Σινώπης. Το κτήριο ιδρύθηκε ως μουσείο και άνοιξε στο κοινό το 1941. Το 1947, διορίστηκε διευθυντής μουσείου στον χώρο.
Μια κοινή ομάδα Γερμανών και Τούρκων αρχαιολόγων, με επικεφαλής τους Λούντβιχ Μπούντε και Εκρέμ Ακουργκάλ, πραγματοποίησε ανασκαφές στο κέντρο της Σινώπης και στο Κοτζαγκιόζ Τούμουλις στο Ντεμιρτζικιόι μεταξύ 1951 και 1953. Ο Ακουργκάλ πρότεινε την κατασκευή ενός ειδικού κτηρίου μουσείου στη Σινώπη, για να χωρέσουν τα πολυάριθμα αντικείμενα. Το 1968, ο δήμος της πόλης δώρισε ακίνητο στο κέντρο της Σινώπης, το οποίο ενσωμάτωσε έναν τάφο της εποχής της αυτοκρατορίας των Σελτζούκων και τα ερείπια ενός Σεραπείου, που αποκαλύφθηκε κατά τις ανασκαφές.
Το διώροφο κτήριο του μουσείου, το οποίο βρίσκεται στο Okullar Cad. 2, στο κέντρο της Σινώπης, ολοκληρώθηκε το 1970. Μια ανακαίνιση του κτηρίου το 2001 επέτρεψε στο μουσείο να ενσωματώσει σύγχρονες μουσειολογικές αντιλήψεις. Η επαναλειτουργία του έγινε τον Απρίλιο του 2006.
Υπαίθριο τμήμα
Το ερείπιο ενός Σεραπείου, ενός ναού αφιερωμένου στη συνδυασμένη ελληνιστική - αρχαία αιγυπτιακή θεότητα Σέραπις, βρίσκεται στη νοτιοδυτική γωνία του υπαίθριου τμήματος του μουσείου. Αποκαλύφθηκε κατά τις ανασκαφές το 1951. Μέσα στο ερείπιο του ορθογώνιου ναού βρέθηκαν τεχνουργήματα από τερακότα, αρχιτεκτονικά στοιχεία και μορφές του Σεράπη, του Διονύσου, του Ηρακλή, της Ίσιδας και της Κόρης. Η χρονολογία του κτηρίου είναι άγνωστη, ωστόσο, μια επιγραφή δείχνει ότι ήταν αφιερωμένο στον Σέραπι.
Ο Τάφος της Σουλτάνας (Sultan Hatun Türbesi), επίσης στην αυλή του μουσείου, είναι γνωστό τοπικά ως « Aynalı Kadın Türbesi », (κυριολεκτικά: «Τάφος της κυρίας με καθρέφτη»). Σύμφωνα με επιγραφή, που επισυνάπτεται πάνω από την τοξωτή πύλη του τάφου, κατασκευάστηκε τον Ιούνιο του 1395. Περιέχει τρεις σαρκοφάγους, εκ των οποίων η μία ανήκει στην κόρη του Σουλεϊμάν Πασά. Ο Πασάς ήταν ο πρωτότοκος γιος του Ορχάν Α', του δεύτερου μπέη της νεοσύστατης Οθωμανικής Αυτοκρατορίας. Η κόρη του, που πέθανε το 1395, ήταν σύζυγος του Τζαντάρογλου μπέη Σουλεϊμάν Πασά. Ο τετράγωνης κάτοψης τάφος είναι κατασκευασμένος από λαξευτή πέτρα. Στην κορυφή του έχει ξύλινη στέγη καλυμμένη με τούρκικα κεραμίδια αντί για τρούλο, σε σύγκριση με κτήρια εκείνης της εποχής, και έχει παράθυρα στις τρεις πλευρές.
Άλλα εκθέματα, όπως αρχιτεκτονικά στοιχεία, ορόσημα, επιτύμβιες στήλες, γλυπτά από πέτρα ή μάρμαρο, μεγάλα πήλινα πιθάρια και ψηφιδωτά, εκτίθενται στο βόρειο τμήμα της αυλής. Οι ισλαμικές επιτύμβιες στήλες, που έχουν στηθεί νότια και δυτικά του τάφου της Σουλτάνας δίνουν την εντύπωση νεκροταφείου.
Εσωτερικά εκθέματα
Ο διάδρομος έξω από την είσοδο περιέχει γλυπτά και προτομές. Εδώ εκτίθεται επίσης μια πέτρινη επιγραφή, που παρουσιάζει μια συμφωνία που υπογράφηκε μεταξύ της Σινώπης και της Ηράκλειας Ποντικής (σήμερα: Καραντενίζ Ερεγλί) τον 4ο αιώνα π.Χ.
Η μικρή αίθουσα τεχνουργημάτων διαθέτει σκεύη, μεταλλικά εργαλεία, αγγεία, ειδώλια από τερακότα και αρχιτεκτονικά στοιχεία από το Σεραπείο, και γυάλινα σκεύη και αντικείμενα από τάφους, όλα εκτίθενται με χρονολογική σειρά από την Πρώιμη Εποχή του Χαλκού (3300–2100 π.Χ.) έως το τέλος της Βυζαντινής Αυτοκρατορίας (1453). Ένα ψηφιδωτό πάνελ που απεικονίζει επτά μούσες των τεχνών, που αποκαλύφθηκε σε ανασκαφές στη γειτονιά Μεϊντάνκαπι της Σινώπης, διακοσμεί το κέντρο του δαπέδου αυτού του τμήματος. μικρογραφία| Μαρμάρινο γλυπτό δύο λιονταριών που σφαγιάζουν ένα ελάφι από τον 4ο αιώνα π.Χ. Η αίθουσα πέτρινων έργων, που προορίζεται για τη λατρεία των νεκρών, περιέχει παραδείγματα από τις παλαιότερες κολώνες από την αρχαϊκή περίοδο στην Ανατολία. Σε αυτή την αίθουσα εκτίθεται ένα μαρμάρινο γλυπτό που απεικονίζει δύο λιοντάρια να σκοτώνουν ένα ελάφι και μια σαρκοφάγο ενός ναυτικού.
Στην ενότητα νομισμάτων, η συλλογή παρουσιάζει παραδείγματα των πρώτων ασημένιων νομισμάτων, που κόπηκαν στη Σινώπη, εκτίθενται νομίσματα πόλεων και νομίσματα από τους θησαυρούς του Ορντού και του Γκελιντζίκ, καθώς και βυζαντινά και σελτζουκικά νομίσματα.
Η αίθουσα των εικόνων περιέχει εικόνες από ανατολικές ορθόδοξες εκκλησίες της βυζαντινής Σινώπης. Οι εικόνες ήταν ζωγραφισμένες και επιχρυσωμένες τοιχογραφίες σε σοβατισμένο ύφασμα ή πάνελ από ξύλο καστανιάς. Μοιάζουν με εικόνες που βρίσκονται στις εκκλησίες της Ρωσίας και της Κύπρου.
Αίθουσα αμφορέων
Κατά τη διάρκεια της γαλλοτουρκικής ανασκαφής, που διεξήχθη μεταξύ 1994 και 2000 στο κέντρο, τις περιοχές Καρακούμ και Ντεμιρτζικιόι της Σινώπης, αποκαλύφθηκαν πολλά εργαστήρια και φούρνοι κατασκευής αμφορέων. Τα ευρήματα αποκάλυψαν ότι η κατασκευή αμφορέων, τούβλων και κεραμιδιών ήταν ο κύριος οικονομικός τομέας της Σινώπης κατά την ελληνιστική, τη ρωμαϊκή και τη βυζαντινή περίοδο. Αμφορείς από αυτές τις ανασκαφές εκτίθενται στην αίθουσα αμφορέων, όπως επίσης και ένα αντίγραφο ενός κλιβάνου αμφορέα και ένας χάρτης που δείχνει την εμπορική περιοχή διανομής αμφορέων από τη Σινώπη.
Πρόσβαση
Το μουσείο βρίσκεται στο Okullar Cad. 2, στο κέντρο της Σινώπης. Είναι ανοιχτό καθημερινά, εκτός Δευτέρας, μεταξύ 8:30 και 17:30 τοπική ώρα.
Παραπομπές
Κατηγορία:Αρχαιολογικά μουσεία στην Τουρκία Κατηγορία:Σελίδες με μη επιθεωρημένες μεταφράσεις
Κουλτούρα του εκφοβισμού
Ο όρος κουλτούρα του εκφοβισμού αναφέρεται στο περιεχόμενο ή στον τόπο όπου η επαναλαμβανόμενη συμπεριφορά ενός ατόμου bullying είναι συνηθισμένη ή ρουτίνα. Αφορά την ανισορροπία της κοινωνικής, σωματικής ή άλλου είδους ισχύ που αφορά ένα πρόσωπο ή ένα γκρουπ.
Η κουλτούρα του bullying αφορά τις καθημερινές δραστηριότητες και τη καθημερινή διεπαφή των ατόμων. Εκφράζει μια εκφοβιστική συμπεριφορά που επικεντρώνεται στον τρόπο σκέψης νικητή/χαμένου. Επίσης προτρέπει στην επιβολή και την επίθεση.
Στον εργασιακό χώρο
Όταν συμβαίνει ο εκφοβισμός στον υψηλότερο βαθμό, οι επιπτώσεις μπορεί να είναι εκτεταμένες. Όλοι οι άνθρωποι μπορεί να πέσουν θύματα εκφοβισμού άσχετα από τη θέση ή την ιεραρχία που κατέχουν στην εργασίας τους, ακόμα και αν είναι παλαιοί διευθυντές, δημιουργώντας την πιθανότητα ενός αρνητικού ντόμινο, όπου ο εκφοβισμός μπορεί να κλιμακώνεται προς τα κάτω με τους διευθυντές που έχουν μπει στο στόχαστρο, για να μπορούσαν να απαλλαγούν από τη δική τους επιθετικότητα τη μεταφέρουν στους υφισταμένους τους. Σε τέτοιες περιπτώσεις το σενάριο εκφοβισμού στην αίθουσα συνεδριάσεων μπορεί στην πραγματικότητα να απειλήσει την παραγωγικότητα ολόκληρης της εταιρείας.
Κουλτούρα του φόβου
Ο Άσφορθ έχει ορίσει πιθανές καταστροφικές πλευρές της ηγεσίας και αναγνωρίζει τον όρο που είναι συνηθισμένο να αναφέρεται ως μικρόψυχοι τύραννοι, δηλαδή αρχηγούς που εφαρμόζουν το τυραννικό στυλ διοίκησης που έχει ως αποτέλεσμα ένα κλίμα φόβου στο χώρο εργασίας. Μερική ή διακεκομμένη αρνητική ενίσχυση μπορεί να δημιουργήσει ένα αποτελεσματικό κλίμα φόβου και αμφιβολίας. Όταν οι εργαζόμενοι αντιλαμβάνονται πως οι εκφοβιστές τους (bullies) «τη γλιτώνουν», ένα κλίμα φόβου μπορεί να δημιουργηθεί. Αρκετές μελέτες έχουν επιβεβαιώσει τη σύνδεση από τη μία με τον εκφοβισμό και από την άλλη με την αυταρχική ηγεσία και τον αυταρχικό τρόπο επίλυσης των εργασιακών διενέξεων. Ένας αυταρχικός τρόπος διοίκησης μπορεί να δημιουργήσει ένα κλίμα φόβου όπου υπάρχει μικρός ή καθόλου χώρος για διάλογο και οποιαδήποτε διαμαρτυρία μπορεί είναι άκαρπη.
Μελέτη σε μέλη του συνδικάτου του δημόσιου τομέα, έδειξε πως σχεδόν ένας στους πέντε εργαζόμενους ανέφεραν ότι είχαν σκεφτεί να αφήσουν την εργασία του ως αποτέλεσμα του να είναι μάρτυρες εκφοβιστικής συμπεριφοράς. Ο Ρέινερ εξήγησε ότι αυτό οφείλεται στον εντοπισμό της παρουσίας κλίματος φόβου. Εξαιτίας αυτού οι εργαζόμενοι οδηγούνται να θεωρήσουν μη ασφαλές να συνεχίσουν την εργασία τους καθώς οι εκφοβιστές έχουν μείνει ατιμώρητοι σε προηγούμενες περιπτώσεις, ακόμα και αν η διοίκηση γνωρίζει για την ύπαρξη του εκφοβισμού.
Δείτε ακόμα
• 2
Εξωτερικοί σύνδεσμοι
Κατηγορία:Εκφοβισμός Κατηγορία:Εργασιακός εκφοβισμός
Βουνό (Αλβανία)
Το Βουνό (αλβανικά: Vunoi) είναι χωριό στο δήμο Χειμάρρας, στο Νομό Αυλώνα, στην Αλβανία. Βρίσκεται κατά μήκος του δρόμου μεταξύ του δημοτικού κέντρου της Χειμάρρας και του χωριού Δρυμάδες στην Αλβανική Ριβιέρα.
Παραπομπές
Κατηγορία:Χωριά της Αλβανίας Κατηγορία:Νομός Αυλώνα
Παλαιοπόταμος Αιτωλοακαρνανίας
Ο Παλαιοπόταμος είναι μικρή μακρόστενη ακατοίκητη νησίδα στον Πατραϊκό κόλπο και στη Λιμνοθάλασσα Μεσολογγίου - Αιτωλικού με υψόμετρο 10 μέτρα. Αποτελεί το μέτωπο της θαλάσσιας περιοχής που ονομάζεται λιμνοθάλασσα Παλαιοποτάμου, μιας από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού. Δυτικά της νησίδας είναι το Ιόνιο Πέλαγος και η νήσος Οξεία, νότια ο Πατραϊκός και ανατολικά η λιμνοθάλασσα Θολής με την οποία δεν συνδέεται θαλάσσια. Στη νοτιοδυτική πλευρά υπάρχει σειρά από μικρές παραλίες γνωστές ως Σκρόφες (ή Παλιοπόταμος), προσβάσιμες μέσω χωματόδρομου ενώ στην ανατολική και το εσωτερικό της υπάρχουν πρωτογενείς αμμοθίνες, που σχηματίστηκαν από άμμο που παρασύρθηκε από τους θαλάσσιους ανέμους. Το 1961 αναφέρεται ως οικισμός του δήμου Ιεράς Πόλεως Μεσολογγίου, ο οποίος το 1981 καταργήθηκε.
Παραπομπές
Κατηγορία:Νησιά του Πατραϊκού κόλπου Κατηγορία:Ακατοίκητα νησιά
Πανελλήνιο πρωτάθλημα ανώμαλου δρόμου ανδρών 2005
Το Πανελλήνιο πρωτάθλημα ανώμαλου δρόμου ανδρών 2005, διεξήχθη στις 27 Φεβρουαρίου στο Λιτόχωρο (απόσταση ανδρών 12000μ.). Πρωταθλητής αναδείχθηκε ο Ολυμπιακός για έκτη φορά στην ιστορία του.
Οι 6 πρώτοι αθλητές
μικρογραφία|Ο Χριστόφορος Μερούσης
Πηγές
Ανδρων Κατηγορία:Στίβος το 2005 Κατηγορία:Δήμος Δίου - Ολύμπου
Σιρίλι Χανίων
Το Σιρίλι (επίσημη ονομασία: Σιρίλιον) είναι χωριό και έδρα της ομώνυμης κοινότητας του Δήμου Πλατανιά. Ανήκει στην περιφερειακή ενότητα Χανίων της Κρήτης, στην πρώην Επαρχία Κυδωνίας.
Βρίσκεται σε υψόμετρο 61 μέτρων από την επιφάνεια της θάλασσας, σε γεωγραφικό πλάτος 35,4944654784 και γεωγραφικό μήκος 23,818389868 και σε απόσταση μόλις 23,4 χιλιομέτρων από τα Χανιά.
Πρόκειται για ένα ιδιαίτερα εύφορο χωριό, το οποίο παράγει εσπεριδοειδή, διαθέτει τεράστιους αμπελώνες, εξαιρετικής ποικιλίας και παράγει μεγάλες ποσότητες ελαιολάδου.
Κάθε χρόνο, ο Πολιτιστικός Σύλλογος Μετοχίου- Σιριλίου- Ελληνικού, ¨Άγιος Ιωάννης ο Θεολόγος¨, πραγματοποιεί τη γιορτή ξεροτήγανου, συνήθως τις πρώτες μέρες του Αυγούστου, όπου οι γυναίκες του χωριού φτιάχνουν παραδοσιακά ξεροτήγανα, τα οποία διατίθενται στους επισκέπτες της γιορτής. Πρόκειται για μία γιορτή που έχει γίνει θεσμός πλέον για τους κατοίκους και έχει γίνει γνωστή τόσο στους Χανιώτες και τους κατοίκους των γύρω περιοχών, όσο και σε Αθηναίους, που επισκέπτονται την περιοχή, κάθε χρόνο, τέτοιες μέρες, για να παρευρεθούν στην γιορτή αυτή.
Δείτε: Κοινότητα Σιριλίου
Σημειώσεις
Κατηγορία:Δήμος Πλατανιά Κατηγορία:Χωριά του νομού Χανίων
Διαιτησία (δίκαιο)
μικρογραφία|280x280εσ|Το Δικαστήριο Διεθνούς Διαιτησίας του Λονδίνου. Διαιτησία είναι μια εναλλακτική μορφή επίλυσης διαφορών. Αποτελεί έναν συμβατικά επιλεγμένο τρόπο εκδίκασης μια διαφοράς από ιδιωτικούς δικαστές, σε διαιτητικό δικαστήριο, αντί της τακτικής δικαιοσύνης.
Τα μέρη αποφασίζουν από κοινού να ορίσουν ένα ανεξάρτητο τρίτο μέρος, που ονομάζεται διαιτητής, ή ένα συμβούλιο διαιτησίας, αποτελούμενο συνήθως από τρία μέλη, το οποίο θα είναι υπεύθυνο για την επίλυση της σύγκρουσης και για την έκδοση της διαιτητικής απόφασης. Μια διαιτητική απόφαση είναι νομικά δεσμευτική και από τις δύο πλευρές και εκτελεστή στα δικαστήρια, εκτός κι εάν τα μέρη ορίσουν ότι η διαδικασία και η απόφαση της διαιτησίας δεν θα είναι δεσμευτική. Τα μέρη μπορούν να επιλέξουν τους εξειδικευμένους προς το αντικείμενο επίλυσης διαφοράς διαιτητές, τον τόπο, τη γλώσσα διεξαγωγής της διαιτητικής διαδικασίας, το εφαρμοστέο επί της διαφορας δίκαιο κ.α.
Η διαιτησία χρησιμοποιείται συχνά για την επίλυση εμπορικών διαφορών, ιδιαίτερα στο πλαίσιο διεθνών εμπορικών συναλλαγών, και διαφέρει από τη διαμεσολάβηση και τη συνδιαλλαγή, τα οποία είναι κοινά στη διευθέτηση εργατικών διαφορών μεταξύ διοίκησης και εργατικών σωματείων. Στη διαμεσολάβηση, τα μέρη καταφεύγουν σε τρίτο πρόσωπο για να τους προτείνει μια διευθέτηση ή να τα βοηθήσει να καταλήξουν σε συμβιβασμό. Σε ορισμένες χώρες όπως οι Ηνωμένες Πολιτείες, η διαιτησία χρησιμοποιείται συχνά σε θέματα καταναλωτών και απασχόλησης, όπου η διαιτησία μπορεί να επιβάλλεται από τους όρους εργασίας ή τις εμπορικές συμβάσεις και μπορεί να περιλαμβάνει παραίτηση από το δικαίωμα άσκησης ομαδικής αγωγής.
Μεταξύ των πλεονεκτημάτων της διαιτησίας είναι η ταχύτητά της, η ευελιξία της και το γεγονός ότι το κόστος μπορεί να συμφωνηθεί εκ των προτέρων. Ένα βασικό της μειονέκτημα είναι ότι η απόφαση είναι οριστική, χωρίς δικαίωμα άσκησης έφεσης.
Παραπομπές
Κατηγορία:Δικονομικό Δίκαιο Κατηγορία:Επίλυση διαφορών
Ζαν ντε Ζουανβίλ
Ο Ζαν ντε Ζουανβίλ (γαλλικά: Jean de Joinville, περ. 1224 - 24 Δεκεμβρίου 1317) ήταν ένας από τους σημαντικότερους χρονικογράφους της μεσαιωνικής Γαλλίας. Το πιο γνωστό έργο του είναι η Ζωή του Αγίου Λουδοβίκου, βιογραφία του Λουδοβίκου Θ' της Γαλλίας, τον οποίο ο Ζουανβίλ ακολούθησε κατά την Έβδομη σταυροφορία.
Βιογραφία
αριστερά|μικρογραφία|Ζαν ντε Ζουανβίλ Ο Ζαν ντε Ζουανβίλ ανήκε σε οικογένεια ευγενών από την Καμπανία. Έλαβε την εκπαίδευση που άρμοζε σε έναν νεαρό ευγενή στην αυλή του Θεοβάλδου Α΄ κόμη της Καμπανίας: ανάγνωση, γραφή και τα βασικά στοιχεία των λατινικών. Μετά τον θάνατο του πατέρα του το 1233, έγινε άρχοντας της Ζουανβίλ και σενεσάλος της Καμπανίας και ως εκ τούτου συνδέθηκε προσωπικά με τον Θεοβάλδο. Ήταν πολύ ευσεβής και ασχολήθηκε με τη σωστή διοίκηση της περιοχής του.
Το 1241, συνόδευσε τον Θεοβάλδο στην αυλή του βασιλιά της Γαλλίας Λουδοβίκου Θ' (ο μελλοντικός Άγιος Λουδοβίκος). Το 1244, όταν ο Λουδοβίκος οργάνωσε την Ζ' σταυροφορία, ο Ζουανβίλ αποφάσισε να συμμετάσχει με τους Χριστιανούς ιππότες, όπως έκανε ο πατέρας του 35 χρόνια νωρίτερα στη σταυροφορία κατά των Αλβιγηνών. Έθεσε τον εαυτό του στην υπηρεσία του βασιλιά και έγινε σύμβουλος και έμπιστός του. Το 1250, όταν ο βασιλιάς και τα στρατεύματά του συνελήφθησαν από τους Μαμελούκους στη μάχη του Αλ Μανσούρα, ο Ζουανβίλ, μεταξύ των αιχμαλώτων, συμμετείχε στις διαπραγματεύσεις και τη συλλογή των λύτρων. Ο Ζουανβίλ έγινε πιθανώς ακόμη πιο στενός φίλος με τον βασιλιά στις δύσκολες στιγμές που ακολούθησαν την αποτυχία της σταυροφορίας (συμπεριλαμβανομένου του θανάτου του αδελφού του Ροβέρτου του Αρτουά). Συμβούλεψε τον βασιλιά να παραμείνει στους Αγίους Τόπους αντί να επιστρέψει αμέσως στη Γαλλία, όπως ήθελαν οι άλλοι άρχοντες και ο βασιλιάς ακολούθησε τις συμβουλές του. Κατά τη διάρκεια των επόμενων τεσσάρων ετών που παρέμειναν στους Αγίους Τόπους, ήταν μόνιμος σύμβουλος του Λουδοβίκου, ο οποίος ήξερε ότι μπορούσε να βασίζεται στην ειλικρίνεια και την απόλυτη αφοσίωση του Ζουανβίλ. μικρογραφία|250x250εσ|[[Ζ΄ Σταυροφορία|Ζ' Σταυροφορία]] Το 1270, ο Λουδοβίκος Θ', αν και πολύ εξασθενημένος σωματικά, ανέλαβε την Η΄ Σταυροφορία με τρεις από τους γιους του. Ο ενθουσιασμός που είχε ο Ζουανβίλ για την προηγούμενη σταυροφορία είχε ατονήσει και αρνήθηκε να ακολουθήσει τον Λουδοβίκο, καθώς θεωρούσε την επιχείρηση άχρηστη και πίστευε ότι το καθήκον του βασιλιά ήταν να παραμείνει στο βασίλειο που τον χρειαζόταν. Πράγματι, η αποστολή ήταν χειρότερη καταστροφή από την προηγούμενη και ο βασιλιάς πέθανε από πανώλη έξω από την Τύνιδα στις 25 Αυγούστου 1270.
Από το 1271, ο παπισμός διεξήγαγε μια μακρά έρευνα σχετικά με τον Λουδοβίκο Θ', η οποία τελείωσε με την αγιοποίησή του, που ανακοινώθηκε το 1297 από τον Πάπα Βονιφάτιο Η΄. Καθώς ο Ζουανβίλ ήταν στενός φίλος του βασιλιά, σύμβουλος και έμπιστός του, η μαρτυρία του ήταν πολύτιμη για την έρευνα, όταν εμφανίστηκε ως μάρτυρας το 1282.
Κατόπιν αιτήματος της Ιωάννας της Ναβάρρας, άρχισε να εργάζεται στην Ιστορία του Αγίου Λουδοβίκου, έργο που ολοκλήρωσε το 1309. Το φυσικό ύφος της διήγησης, η ειλικρίνεια και οι ακριβείς παρατηρήσεις συνέβαλαν στη φήμη του.
Ο Ζουανβίλ πέθανε στις 24 Δεκεμβρίου 1317, σε ηλικία άνω των 93 ετών, σχεδόν πενήντα χρόνια μετά το θάνατο του Λουδοβίκου Θ'.
Παραπομπές
Κατηγορία:Γάλλοι βιογράφοι Κατηγορία:Μεσαιωνικοί χρονικογράφοι
Democracy Now!
Το Democracy Now! είναι ωριαία Αμερικανική τηλεοπτική, ραδιοφωνική και διαδικτυακή ειδησεογραφική εκπομπή με παρουσιαστές τους δημοσιογράφους Έιμι Γκούντμαν, που επίσης φέρει ως η εκτελέστρια παραγωγός της, και Χουάν Γκονσάλεζ. Η εκπομπή, η οποία εκπέμπει ζωντανά καθημερινά στις 08:00 ET, μεταδίδεται στο διαδίκτυο και από περισσότερους από 1,400 ραδιοφωνικούς και τηλεοπτικούς σταθμούς παγκοσμίως.
Η Democracy Now Productions, η ανεξάρτητη μη κερδοσκοπική οργάνωση που παράγει το Democracy Now!, χρηματοδοτείται μόνο από συνεισφορές από ακροατές θεατές, και ιδρύματα όπως την Ford Foundation, την Lannan Foundation, και την J.M. Kaplan Fund,   και δεν δέχεται διαφημιστές, εμπορικές εγγυήσεις ή κυβερνητική χρηματοδότηση.
Στην Ελλάδα, το πρόγραμμα μεταδίδεται από το Attica TV και τον Radio PrismaPrisma.
Εξωτερικοί σύνδεσμοι
Κατηγορία:Τηλεοπτικές εκπομπές Κατηγορία:Ραδιοφωνικές εκπομπές
ClinicalTrials.gov
To ClinicalTrials.gov είναι μία βάση δεδομένων κλινικών μελετών. Η ιστοσελίδα διατηρείται από την Εθνική Ιατρική Βιβλιοθήκη (National Library of Medicine, NLM) στο Εθνικό Ινστιτούτο Υγείας (National Institutes of Health, NIH).
Γενικά
Το ClinicalTrials.gov παρέχει εύκολη πρόσβαση σε πληροφορίες και αποτελέσματα κλινικών μελετών σχετικά με ένα ευρύ φάσμα νόσων και καταστάσεων. Οι μελέτες υποστηρίζονται από ιδιωτικούς ή δημόσιους πόρους. Οι πληροφορίες παρέχονται και ανανεώνονται από τον χρηματοδότη ή τον κύριο ερευνητή. Οι μελέτες συνήθως υποβάλλονται στην ιστοσελίδα κατά την έναρξή τους, ενώ κατά τη διάρκειά τους προστίθενται νέα δεδομένα. Σε ορισμένες περιπτώσεις, τα αποτελέσματα καταχωρούνται συγκεντρωτικά μετά το τέλος της μελέτης.
Το ClinicalTrials.gov περιλαμβάνει πληροφορίες για κλινικές μελέτες σε εθελοντές ανθρώπους που υφίστανται παρεμβάσεις (όπως χορήγηση φαρμάκου ή υποβολή σε διαδικασία) σύμφωνα με προκαθορισμένο πρωτόκολλο. Οι επιδράσεις των παρεμβάσεων στην υγεία αξιολογούνται και καταγράφονται. Στο ClinicalTrials.gov καταχωρούνται επίσης μελέτες παρατήρησης και προγράμματα που παρέχουν πρόσβαση σε ερευνητικά φάρμακα εκτός κλινικών δοκιμών. Οι μελέτες που περιλαμβάνονται στη βάση δεδομένων διεξάγονται σε 50 πολιτείες, σε 220 χώρες.
Το ClinicalTrials.gov δεν περιλαμβάνει πληροφορίες για όλες τις κλινικές μελέτες που γίνονται στις Ηνωμένες Πολιτείες Αμερικής, επειδή δεν απαιτείται απ' τον νόμο η καταχώρηση ορισμένων εξ αυτών (όπως μελέτες παρατήρησης και μελέτες που δεν έχουν ως αντικείμενο φάρμακα, βιολογικά ή διαδικασία). Ο αριθμός των μελετών αυξάνεται με την πάροδο του χρόνου, καθώς όλο και περισσότερες νομοθεσίες απαιτούν την καταγραφή του ερευνητικού πρωτοκόλλου και όλο και περισσότεροι χορηγοί κι ερευνητές καταχωρούν εθελοντικά τις μελέτες τους.
Ιστορία
Το ClinicalTrials.gov δημιουργήθηκε σαν αποτέλεσμα της επικαιροποιημένης δράσης του Οργανισμού Τροφίμων και Φαρμάκων (Food and Drug Administration Modernization Act, FDAMA) το 1997. Ο FDAMA ζήτησε από το Υπουργείο Υγείας και Ανθρωπίνων Δικαιωμάτων, μέσω του NIH, να δημιουργήσει ένα αρχείο για πληροφορίες κλινικών μελετών που διεξάγονται στα πλαίσια έρευνας για νέα φάρμακα για να εξετάσει την αποτελεσματικότητα των πειραματικών φαρμάκων για σοβαρές ή απειλητικές για τη ζωή καταστάσεις. Τo NIH και ο Οργανισμός Τροφίμων και Φαρμάκων (Food and Drug Administration, FDA) συνεργάστηκαν για να δημιουργήσουν τη συγκεκριμένη ιστοσελίδα που έγινε διαθέσιμη στο ευρύ κοινό τον Φεβρουάριο του 2000.
Χρονοδιάγραμμα
21/11/1997: ο FDA ζητά τη δημιουργία αρχείου κλινικών δοκιμών
27/09/2007: ο FDA, με το άρθρο 801, επιβάλει κυρώσεις σε περιπτώσεις μη συμμόρφωσης
27/09/2008: η καταχώρηση των αποτελεσμάτων της μελέτης γίνεται υποχρεωτική
27/09/2009: η αναφορά ανεπιθύμητων ενεργειών γίνεται υποχρεωτική
Καταχώρηση μελέτης
Στο πρωτόκολλο κάθε μελέτης που καταχωρείται στο ClinicalTrials.gov πρέπει να περιλαμβάνονται τα ακόλουθα:
Από τη στιγμή που μία μελέτη καταχωρείται στην ιστοσελίδα, δεν αφαιρείται. Το πλήρες ιστορικό αλλαγών παραμένει διαθέσιμο.
Κόστος συμμετοχής
Δεν υπάρχει κόστος για να συμπεριληφθούν οι μελέτες στο ClinicalTrials.gov. Αποτελεί δωρεάν υπηρεσία του Εθνικού Ινστιτούτου Υγείας. Η αναζήτηση δεν απαιτεί εγγραφή ή ταυτοποίηση. Το ClinicalTrials.gov αποτελεί κυβερνητική ιστοσελίδα γι' αυτό δε δίνει και δε λαμβάνει χρηματοδότηση ή διαφήμιση για εμπορικούς σκοπούς.
Συσχέτιση με PubMed
Το Pubmed είναι μια άλλη πηγή που διαχειρίζεται η Εθνική Ιατρική Βιβλιοθήκη (NLM). Μια μελέτη που καταχωρείται στο ClinicalTrials.gov με αριθμό ταυτοποίησης NCT μπορεί να συνδεθεί με ένα άρθρο με αριθμό ταυτοποίησης PMID στο PubMed. Αυτή η σύνδεση δημιουργείται είτε από τον συγγραφέα του δημοσιευμένου άρθρου αναφέροντας τον αριθμό ταυτοποίησης (ID) της μελέτης στην περίληψη (abstract) ή από το πρόσωπο που ανανεώνει το αρχείο της μελέτης με το PMID ενός δημοσιευμένου άρθρου αναφέροντας τα αποτελέσματά της.
Εξωτερικοί σύνδεσμοι
Κατηγορία:Βάσεις δεδομένων Κατηγορία:Κλινικές μελέτες Κατηγορία:Εθνικό Ινστιτούτο Υγείας (NIH)
Παγκόσμιο Κύπελλο Καλαθοσφαίρισης Ανδρών 2019
Το Παγκόσμιο Κύπελλο Καλαθοσφαίρισης Ανδρών 2019 ήταν η 18η διοργάνωση του Παγκοσμίου Κυπέλλου Καλαθοσφαίρισης Ανδρών της FIBA. Η διοργάνωση φιλοξενήθηκε στην Κίνα και σχεδιάστηκε να πραγματοποιηθεί το 2019 αντί για το 2018. Έτσι έγινε το πρώτο Παγκόσμιο Κύπελλο Καλαθοσφαίρισης από το 1967 που δεν έγινε την ίδια χρονιά με το Παγκόσμιο Κύπελλο Ποδοσφαίρου αλλά ένα χρόνο μετά. Επιπλέον, για πρώτη φορά έλαβαν μέρος 32 χώρες αντί για 24 που συμμετείχαν μέχρι και το προηγούμενο Παγκόσμιο Κύπελλο.
Το Κύπελλο λειτούργησε ως πρόκριση για τους Θερινούς Ολυμπιακούς Αγώνες 2020, στους οποίους συμμετείχαν οι δύο καλύτερες ομάδες από την Αμερική και την Ευρώπη αλλά και οι καλύτερες ομάδες από την Αφρική, την Ασία και την Ωκεανία, παράλληλα με την οικοδέσποινα Ιαπωνία. Η Τσεχία και το Μαυροβούνιο έκαναν την πρώτη τους εμφάνιση ως ανεξάρτητα έθνη, ενώ προηγουμένως συμμετείχαν ως Τσεχοσλοβακία και Σερβία-Μαυροβούνιο αντίστοιχα ενώ η Πολωνία επέστρεψε στο Παγκόσμιο Κύπελλο Καλαθοσφαίρισης για πρώτη φορά από το 1967.
Η Ισπανία κατέκτησε τον δεύτερο τίτλο της μετά τη νίκη της επί της Αργεντινής με 95-75 στον τελικό. Η Γαλλία κέρδισε το χάλκινο μετάλλιο για δεύτερη συνεχόμενη φορά επικρατώντας της Αυστραλίας στον μικρό τελικό για την 3η θέση.
Επιλογή του οικοδεσπότη
Η όλη διαδικασία επιλογής του οικοδεσπότη ξεκίνησε τον Απρίλιο του 2014. Υποβλήθηκαν προσφορές από αρκετά έθνη. Στις 16 Μαρτίου 2015, επιβεβαιώθηκε ότι το Παγκόσμιο Πρωτάθλημα Καλαθοσφαίρισης θα πραγματοποιηθεί στην Ασία, με την Κίνα και τις Φιλιππίνες να είναι οι τελικές χώρες για την επιλογή του οικοδεσπότη. Στις 7 Αυγούστου 2015, ανακοινώθηκε ότι η Κίνα κέρδισε έναντι των Φιλιππινών και θα φιλοξενήσει το Παγκόσμιο Πρωτάθλημα.
Πρόκριση
Η Κίνα ως η οικοδέσποινα χώρα προκρίνεται αυτόματα στη διοργάνωση. Τα πρωταθλήματα ανά ήπειρο δεν αποτελούν πλέον το σύστημα πρόκρισης στο Παγκόσμιο Πρωτάθλημα. Ο πρώτος γύρος της πρόκρισης για την Αμερική, την Ασία/Ωκεανία και την Αφρική περιλάμβανε 16 ομάδες σε κάθε χώρα ενώ η Ευρώπη είχε 32 ομάδες. Οι ομάδες της Α΄ κατηγορίας χωρίστηκαν σε ομίλους των τεσσάρων, με αγώνες που έγιναν στην έδρα της κάθε χώρας. Οι τρεις καλύτερες ομάδες του κάθε ομίλου προκρίνονταν στον δεύτερο γύρο και οι τρεις τελευταίες ομάδες έπαιζαν με τις καλύτερες ομάδες από το Β΄ κατηγορίας ώστε να προκριθούν στο Α΄ κατηγορίας την επόμενη σεζόν.
Στον δεύτερο γύρο της πρόκρισης στο Παγκόσμιο Κύπελλο, οι ομάδες χωρίζονταν σε ομίλους των έξι, με τελικό σύνολο τέσσερις ομίλους στην Ευρώπη και δύο ομίλους στις άλλες χώρες. Οι ομάδες διατηρούσαν τους πόντους που είχαν συγκεντρώσει στον πρώτο γύρο και αντιμετώπιζαν άλλες τρεις ομάδες σε αγώνες που διεξάγονταν στην έδρα της κάθε χώρας. Οι καλύτερες ομάδες από κάθε όμιλο προκρίνονταν στο Παγκόσμιο Κύπελλο.
Ξεκινώντας από το 2019, δεν πραγματοποιείται επιλογή με βάση τον μπαλαντέρ και οι πρωταθλητές των Ολυμπιακών Αγώνων δεν είχαν εξασφαλισμένη στη συμμετοχή τους στη διοργάνωση. Η κλήρωση για τις ομάδες που προκρίνονται στο Παγκόσμιο Κύπελλο πραγματοποιήθηκε στις 7 Μαΐου 2017 στο Γκουανγκτζόου.
Το Μαυροβούνιο και η Τσεχία έκαναν την πρώτη τους εμφάνιση στο Παγκόσμιο Κύπελλο Καλαθοσφαίρισης 2019. Το Μαυροβούνιο ήταν αρχικά μέλος της ομάδας της Βόρειας Μακεδονίας και αργότερα των ομάδων της Σερβίας και του Μαυροβουνίου, ενώ η Τσεχία ήταν μέλος της ομάδας της Τσεχοσλοβακίας. Η Πολωνία επέστρεψε, μετά την τελευταία της συμμετοχή το 1967. Ο Καναδάς, η Κίνα, η Γερμανία, η Ρωσία, η Τυνησία και η Ακτή Ελεφαντοστού επιστρέφουν στο Παγκόσμιο Κύπελλο μετά τη μη πρόκρισή τους το 2014. Η Βραζιλία και οι ΗΠΑ προκρίθηκαν και το 2019, συνεχίζοντας να συμμετέχουν σε όλα τα Παγκόσμια Κύπελλα Καλαθοσφαίρισης από την αρχή του θεσμού.
Ομάδες που προκρίνονται
Αφρική (5)
Ασία και Ωκεανία (8)
Ευρώπη (12)
Αμερική (7)
Διαιτητές
Οι ακόλουθοι διαιτητές έχουν επιλεγεί για το Παγκόσμιο Κύπελλο Καλαθοσφαίρισης.
Μορφή
Η διοργάνωση πραγματοποιήθηκε σε τρία στάδια. Στο πρώτο στάδιο, οι 32 συμμετέχουσες ομάδες χωρίστηκαν σε οκτώ ομίλους των τεσσάρων (A-H) και κάθε ομάδα θα παίξει με όλες τις άλλες. Οι δύο καλύτερες ομάδες από κάθε όμιλο θα προχωρήσουν στον δεύτερο γύρο, στον οποίο θα δημιουργηθούν τέσσερις όμιλοι των τεσσάρων (I-L), από τις ομάδες που προκρίθηκαν από τον πρώτο γύρο, οι οποίες θα παίξουν μεταξύ τους. Οι δυο καλύτερες ομάδες από τους ομίλους I-L θα προκριθούν στην τελική φάση νοκ-άουτ.
Επαναλήφθηκαν οι αγώνες κατάταξης των ομάδων, δεδομένου ότι δεν πραγματοποιήθηκαν το 2014. Πραγματοποιούνταν σε κάθε Παγκόσμιο Πρωτάθλημα και έλαβαν χώρα για τελευταία φορά το 2010. Συνολικά θα παιχθούν 92 αγώνες μέσα σε 16 ημέρες.
Κλήρωση
Η κλήρωση πραγματοποιήθηκε στις 16 Μαρτίου 2019 στο Πολιτιστικό Κέντρο Σεντσέν στο Σεντσέν.
Η οικοδέσποινα Κίνα και οι επτά καλύτερες ομάδες μέχρι τον Φεβρουάριο 2019 σύμφωνα με την παγκόσμια κατάταξη της FIBA τοποθετήθηκαν στο Δοχείο 1. Η Κίνα και οι ΗΠΑ τοποθετήθηκαν στους ομίλους Α και Ε αντίστοιχα. Οι ομάδες στα δοχεία 1, 4, 5 και 8 μοιράστηκαν στους ομίλους Α, Γ, Ε και Ζ και οι ομάδες στα δοχεία 2, 3, 6 και 7 μοιράστηκαν στους ομίλους Β, Δ, ΣΤ και Η. Ο Καναδάς μεταφέρθηκε από το δοχείο 5 στο δοχείο 6, αλλάζοντας θέση με το Ιράν (την καλύτερη ομάδα από εκείνο το δοχείο) προκειμένου να μην υπάρξουν δυο ομάδες από την Αμερική στον ίδιο όμιλο.
Οι πρεσβευτές του Παγκοσμίου Πρωταθλήματος Καλαθοσφαίρισης Ανδρών 2019 Κόμπι Μπράιαντ και Γιάο Μινγκ, ο Αμερικανός τραγουδιστής και στιχουργός Τζέισον Ντερούλο και η Κινέζα τραγουδίστρια Γιανγκ Τσάογιουε συμμετείχαν στην τελετή της κλήρωσης.
Μετά την κλήρωση, ο όμιλος Η, που περιλαμβάνει τις Αυστραλία, Καναδά, Λιθουανία και Σενεγάλη, περιγράφηκε ως ο "όμιλος του θανάτου".
Όμιλος Α
(Δ) Διοργανωτές
Όλες οι ώρες είναι σε τοπική ζώνη ώρας (UTC+08:00).
Όμιλος Γ
Όλες οι ώρες είναι σε τοπική ώρα (UTC+08:00).
Όμιλος Ε
Όλες οι ώρες είναι σε τοπική ώρα (UTC+08:00).
Όμιλος ΣΤ
Όλες οι ώρες είναι σε τοπική ώρα (UTC+08:00).
Όμιλος Ζ
Όλες οι ώρες είναι σε τοπική ώρα (UTC+08:00).
Όμιλος Η
Όλες οι ώρες είναι σε τοπική ώρα (UTC+08:00).
Δεύτερος γύρος
Οι ομάδες που προκρίθηκαν μεταφέρουν τις βαθμολογίες τους από τον Πρώτο γύρο.
Όμιλος Θ
Όλες οι ώρες είναι σε τοπική ώρα (UTC+08:00).
Όμιλος Κ
Όλες οι ώρες είναι σε τοπική ώρα (UTC+08:00).
Όμιλος Λ
Όλες οι ώρες είναι σε τοπική ώρα (UTC+08:00).
Όμιλος Μ
(Δ) Διοργανωτές<br/ > Όλες οι ώρες είναι σε τοπική ώρα (UTC+08:00).
Όμιλος Ν
Όλες οι ώρες είναι σε τοπική ώρα (UTC+08:00).
Όμιλος Ο
Όλες οι ώρες είναι σε τοπική ώρα (UTC+08:00).
Όμιλος Π
Όλες οι ώρες είναι σε τοπική ώρα (UTC+08:00).
Θέσεις 5-8
Όλες οι ώρες είναι σε τοπική ώρα (UTC+08:00).
Αγώνας Χάλκινου Μεταλλίου (3η θέση)
Όλες οι ώρες είναι σε τοπική ώρα (UTC+08:00).
Βραβεία
Τα βραβεία καλύτερης πεντάδας και MVP ανακοινώθηκαν στις 15 Σεπτεμβρίου 2019.
Τηλεοπτική μετάδοση
Η τηλεοπτική μετάδοση των αγώνων ανά χώρα έγινε ως εξής :
Λογότυπο
Το λογότυπο αποκαλύφθηκε επίσημα στις 21 Μαρτίου 2017 σε τελετή στη Σανγκάη. Το περιεχόμενό του εμπνεύστηκε από την Όπερα του Πεκίνου όπου οι ηθοποιοί συμβολίζουν θέματα όπως η σοφία, η επιμονή, η δύναμη και η τελειότητα - απαραίτητα χαρακτηριστικά που οι παίκτες των συμμετεχουσών εθνικών ομάδων θα πρέπει να επιδείξουν "προκειμένου να πετύχουν". Ο σχεδιασμός του λογοτύπου εμπνεύστηκε επίσης από τον Κινεζικό Χορό του Δράκου, μια πολιτιστική παράδοση που απεικονίζει την ιστορία δύο ιπτάμενων δράκων οι οποίοι μάχονται πάνω από ένα λαμπερό μαργαριτάρι το οποίο προορίζεται να παραλληλιστεί με τον ανταγωνισμό των εθνικών ομάδων για το τρόπαιο.
Μασκότ
Προκηρύχθηκε διεθνής διαγωνισμός για τον σχεδιασμό της μασκότ με τους φαν να επιλέγουν τη νικητήρια μασκότ. Το σχέδιο του Yan Xu, ένας δράκος που ονομάστηκε  Son of Dreams, ανακοινώθηκε ως η νικητήρια μασκότ στις 18 Απριλίου 2018. Η μασκότ Son of Dreams γεννήθηκε ως ιδέα στην Κίνα στις 8 Αυγούστου 2015, μια μέρα μετά την ανακοίνωση της Κίνας ως διοργανώτριας χώρας του Παγκοσμίου Κυπέλλου σύμφωνα με τη βιογραφία της φιγούρας. Τα μαγικά κέρατα της μασκότ περιγράφεται ότι έχουν την ικανότητα να δίνουν στον δράκο "τη δύναμη να βλέπει στο μέλλον και να προβλέπει παιχνίδια και κινήσεις προτού αυτά συμβούν στην πραγματικότητα". Φορά μια κόκκινη και μπλε φόρμα με το λογότυπο της διοργάνωσης και μιμείται τον καλύτερο παίκτη της Κίνας Γιάο Μινγκ.
Μπάλα
Στις 16 Μαρτίου 2019, η FIBA αποκάλυψε την επίσημη μπάλα που θα χρησιμοποιηθεί στο Παγκόσμιο Κύπελλο Καλαθοσφαίρισης. Πρόκειται για τη Molten BG5000, την οποία σχεδίασε η εταιρεία Μόλτεν.
Επίσημο τραγούδι
Το τραγούδι "Champion" κυκλοφόρησε στις 24 Ιουλίου 2019, με ερμηνευτές τον Αμερικανό τραγουδιστή Jason Derulo και την Κινέζα τραγουδίστρια Tia Ray. Ερμηνεύεται και στα αγγλικά και στα κινέζικα.
Εξωτερικοί σύνδεσμοι
Κατηγορία:Παγκόσμιο Πρωτάθλημα Καλαθοσφαίρισης 2019 Κατηγορία:Καλαθοσφαίριση στην Κίνα Κατηγορία:Καλαθοσφαίριση το 2019
C8H7N
Ο χημικός τύπος C8H7N, με μοριακή μάζα amu) μπορεί να αναφέρεται και στα ακόλουθα ισομερή:
Εμβόλιο COVID-19 της Novavax
Το εμβόλιο COVID-19 της Novavax, με κωδική ονομασία NVX-CoV2373 και με εμπορική ονομασία Nuvaxoid και Covovax, είναι ένα εμβόλιο τεχνολογίας πρωτεϊνικών υπομονάδων το οποίο αναπτύχθηκε από την φαρμακευτική εταιρεία Novavax και τον συνασπισμό CEPI.
Ξανθίππη (αποσαφήνιση)
Το αρχαίο ελληνικό όνομα Ξανθίππη μπορεί να αναφέρεται σε ένα από τα παρακάτω πρόσωπα:
Επίσης μπορεί επίσης να αναφέρεται σε:
Εμβόλιο COVID-19 της Novavax
Το εμβόλιο της Novavax πήρε άδεια χρήσης υπό όρους στις 20 Δεκεμβρίου 2021 στην Ευρωπαϊκή Ένωση από τον Ευρωπαϊκό Οργανισμό Φαρμάκων για άτομα ηλικίας μεγαλύτερης των 18 ετών.
Κατηγορία:Εμβόλια COVID-19
Αγιονέρι Αρκαδίας
Το Άγιονέρι είναι οικισμός της τοπικής κοινότητας Λουτρών Ηραίας, της δημοτικής ενότητας Ηραίας, του δήμου Γορτυνίας, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γορτυνίας του νομού Αρκαδίας, στο γεωγραφικό διαμέρισμα Πελοποννήσου.
Μέχρι το 1927 ο οικισμός ονομαζόταν Μπέτσι.
Γεωγραφία
Το Αγιονέρι είναι ημιορεινός οικισμός στη βορειοδυτική Αρκαδία, κοντά στα όρια με τον νομό Ηλείας και τον ποταμό Λάδωνα, σε μέσο σταθμικό υψόμετρο 280. Απέχει 101 χλμ. περίπου ΒΔ. της Τρίπολης.
Αποστάσεις
Ο οικισμός συνδέεται οδικά με την επαρχιακή οδό Δημητσάνας- Γέφυρας Μπερτσιάς λίγο μετά τη Λιοδώρα με δρόμο 2 χλμ., με τα Όχθια με δρόμο 4 χλμ., με τις Ιαματικές Πηγές με δρόμο 1,5 χλμ. και με το Χρυσοχώρι με χωματόδρομο 3,5 χλμ. Απέχει 37 χλμ .από τα Λαγκάδια και 34 χλμ. από τη Δημητσάνα.
Διοικητικές μεταβολές μέχρι τον «Καλλικράτη»
Ως Μπέτσι
Ο οικισμός αναγνωρίστηκε το 1835 και προσαρτήθηκε στον δήμο Ηραίας. Το 1912 αποσπάστηκε από τον δήμο Ηραίας και προσαρτήθηκε στην κοινότητα Βλάχου.Το 1927, μετονομάστηκε σε Άγιονέρι
Ως Άγιονέρι (Πηγή: )
Ιστορικά στοιχεία
Στο χωριό, στη θέση Αλώνι του Καλλιντέρη, στις 21 Μαρτίου 1821 ο Δημητράκης και ο Γεώργιος Πλαπούτας μάζεψαν τα παλικάρια τους από όλη την Ηραία και ξεκίνησαν την επανάσταση του '21 καθώς σηκώθηκε ένα από τα πρώτα λάβαρα της Επανάστασης. Από το 1995 ο Δήμος Ηραίας έχει στήσει μνημείο στο σημείο αυτό και κάθε χρόνο στις 21 Μαρτίου γιορτάζεται η ιστορική επέτειος.
Γενικά
Οι κάτοικοι ασχολούνται με την γεωργία και την κτηνοτροφία. Το χωριό διαθέτει πολιτιστικό κέντρο, το οποίο στεγάζεται στο παλιό σχολειό που έχει ανακαινιστεί και χρησιμοποιείται από τον πολιτιστικό σύλλογο. Επίσης διαθέτει νεοσύστατο αθλητικό κέντρο.
Εξωτερικοί σύνδεσμοι
Κατηγορία:Χωριά του νομού Αρκαδίας Κατηγορία:Δήμος Γορτυνίας
Καταχρηστικό κλάσμα
Καταχρηστικό λέγεται το κλάσμα του οποίου ο αριθμητής είναι μεγαλύτερος από τον παρονομαστή. Π.χ. το κλάσμα 12⁄5 είναι καταχρηστικό, γιατί ο αριθμητής του είναι μεγαλύτερος από τον παρονομαστή του, γιατί είναι 12>5. Το καταχρηστικό κλάσμα είναι μεγαλύτερο από τη μονάδα. Είναι 12⁄5 > 1.
Για να μετατρέψουμε ένα καταχρηστικό κλάσμα σε μεικτό αριθμό, διαιρούμε τον αριθμητή με τον παρονομαστή. Το πηλίκο της διαίρεσης είναι οι ακέραιες μονάδες και το υπόλοιπο είναι ο αριθμητής του μεικτού κλάσματος. Για να μετατρέψουμε το κλάσμα 12⁄5 σε μεικτό αριθμό, διαιρούμε το 12 με το 5. Είναι 12 : 5 = 2 και υπόλοιπο 2, άρα 12⁄5 = 2+2⁄5.
Δείτε επίσης
Κατηγορία:Κλάσματα (μαθηματικά)
Καρλ Μπέντζαμιν Μπόγιερ
Ο Καρλ Μπέντζαμιν Μπόγιερ (Carl Benjamin Boyer, 3 Νοεμβρίου 1906 - 26 Απριλίου 1976) ήταν ιστορικός των επιστημών, και ιδιαίτερα των μαθηματικών. Ο Ντέιβιντ Φόστερ Ουάλας τον αποκάλεσε «Γκίμπον της ιστορίας των μαθηματικών». Είναι ο συγγραφέας των βιβλίων History of Analytic Geometry (Ιστορία της Αναλυτικής Γεωμετρίας), The History of the Calculus and Its Conceptual Development, A History of Mathematics (Ιστορία των Μαθηματικών), and The Rainbow: From Myth to Mathematics (Το Ουράνιο Τόξο: Από τον Μύθο στα Μαθηματικά). Εργάστηκε ως συντάκτης κριτικής βιβλίων στο περιοδικό Scripta Mathematica.
Ο Μπόγιερ αποφοίτησε πρώτος στην τάξη του από το Λύκειο. Πήρε μπάτσελορ από το Κολέγιο Κολούμπια το 1928 και μάστερ το 1929. Εκπόνησε το διδακτορικό του στα Μαθηματικό στο Πανεπιστήμιο Κολούμπια το 1939.
Ήταν καθηγητής μαθηματικών στο Κολέγιο Μπρούκλιν από το 1952 έως τον θάνατό του, αν και είχε αρχίσει να διδάσκει εκεί από το 1928.
Ο Μπόγιερ συνετέλεσε στην ίδρυση του Παραρτήματος Μητροπολιτικής Νέας Υόρκης της History of Science Society (Εταιρία Ιστορίας της Επιστήμης).
Πέθανε από έμφραγμα του μυοκαρδίου στη Νέα Υόρκη το 1976.
Παραπομπές
Κατηγορία:Αμερικανοί μαθηματικοί Κατηγορία:Αμερικανοί ιστορικοί Κατηγορία:Ιστοριογραφία των μαθηματικών Κατηγορία:Μαθηματικοί του 20ού αιώνα Κατηγορία:Απόφοιτοι του Πανεπιστημίου Κολούμπια
Το δίλημμα της Λεονάρδα
Το δίλημμα της Λεονάρδα (Iσπανικά: Pueblo chico, infierno grande, Μετάφραση: Μικρή πόλη, μεγάλη κόλαση) είναι τηλενουβέλα μεξικάνικης παραγωγής του 1997. Είναι μια ιστορική τηλενουβέλα κατά την περίοδο της προ-Μεξικανικής Επανάστασης.
Πρωταγωνιστούν Βερόνικα Κάστρο, Χουάν Σολέρ, Γκιγιέρμο Καπετίγιο και Άλμα Ντελφίνα.
Πλοκή
Η ιστορία λαμβάνει χώρα στο Ναγουατσέν, μια μικρή πόλη στη Σιέρα Πουρεπετσά στο Μιτσοακάν, Μεξικό, στις αρχές του 1900. Η νεαρή κοπέλα Λεονάρδα Ρουάν, είναι η μικρότερη κόρη του σεβαστού Δον Πρισιλιάνο Ρουάν.
Την ημέρα της γιορτής του πολιούχου της πόλης, τον Άγιου Λουδοβίκου της Γαλλίας, η Λεονάρδα ανακαλύπτει τα συναισθήματα της για τον Ερμίλο Χάιμες, ένα φτωχό αγόρι που δουλεύει σε ένα μπακάλικο. Αλλά εκείνο το απόγευμα, ο ηλικιωμένος Δον Ροσέντο Εκίγουα, ο πλουσιότερος άνθρωπος στο Ναγουατσέν, έχει τα μάτια του, στην κοπέλα.
Ο Δον Πρισιλιάνο αποδοκιμάζει την αγάπη μεταξύ της Λεονάρδα και του Ερμίλο, και δίνει το χέρι του κοριτσιού στον Ροσέντο. Το ίδιο απόγευμα, ένα κορίτσι που ονομάζεται Μαγδαλένα Μπελτράν, ερωτεύεται έναν νεαρό άνδρα με το παρατσούκλι "Ελ Μπατάν". Η μητέρα της, η Ινμακουλάδα, εκπλήσσεται όταν αισθάνεται πόθο για τον "Ελ Μπατάν".
Η Λεονάρδα αναγκάζεται να παντρευτεί τον Ροσέντο. Ο Ερμίλο αφήνει την πόλη, αλλά ορκίζεται ότι μια μέρα θα γίνει πολύ ισχυρός και θα επιστρέψει για εκείνη. Λίγους μήνες μετά το γάμο του με την Λεονάρδα, ο Ροσέντο πεθαίνει. Στα 16ης χρόνια, η Λεονάρδα είναι χήρα και η πλουσιότερη γυναίκα Ναγουατσέν, αλλά εκείνη ορκίζεται να περιμένει τον Ερμίλο. 20 χρόνια μετά, η Λεονάρδα, επιστρέφει από ένα μακρύ ταξίδι σε όλη την Ευρώπη.
Κάστ
1ο μέρος
2ο μέρος
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Φυσικό αέριο στη Ρωσία
Διαμάχη με την Ουκρανία
Από το 2005, ο ρωσικός προμηθευτής φυσικού αερίου Gazprom και η ουκρανική εταιρεία πετρελαίου και φυσικού αερίου Naftogaz έχουν εμπλακεί σε μια σειρά από διαμάχες. Αυτές οι διαφωνίες έχουν εξελιχθεί πέρα ​​από τις απλές επιχειρηματικές διαφορές σε διακρατικά πολιτικά ζητήματα που απειλούν τον εφοδιασμό φυσικού αερίου σε πολλές ευρωπαϊκές χώρες που εξαρτώνται από εισαγωγές φυσικού αερίου από Ρώσους προμηθευτές, οι οποίες μεταφέρονται μέσω της Ουκρανίας.
Κατά τη διάρκεια του 2005, η Ρωσία ισχυρίστηκε ότι η Ουκρανία δεν πλήρωνε τις ποσότητες του φυσικού αερίου που η ίδια κατανάλωνε, καθώς παρακρατούσε αυτό που προοριζόταν να εξαχθεί στην ΕΕ από τους αγωγούς. Οι Ουκρανοί αξιωματούχοι αρχικά αρνήθηκαν την κατηγορία, αλλά αργότερα η ουκρανική Naftogaz παραδέχτηκε ότι το φυσικό αέριο που προοριζόταν για άλλες ευρωπαϊκές χώρες παρέμεινε και χρησιμοποιήθηκε για εγχώριες ανάγκες. Η διαμάχη έφτασε στο αποκορύφωμά της την 1η Ιανουαρίου 2006, όταν η Ρωσία διέκοψε όλες τις προμήθειες φυσικού αερίου που περνούσε από το ουκρανικό έδαφος. Στις 4 Ιανουαρίου 2006, επετεύχθη μια προκαταρκτική συμφωνία μεταξύ Ρωσίας και Ουκρανίας και η ροή φυσικού αερίου αποκαταστάθηκε. Η κατάσταση ηρεμήσε μέχρι τον Οκτώβριο του 2007, όταν άρχισαν νέες διαφωνίες σχετικά με τα ουκρανικά χρέη φυσικού αερίου. Αυτό οδήγησε σε μείωση των προμηθειών φυσικού αερίου τον Μάρτιο του 2008. Κατά τους τελευταίους μήνες του 2008, οι σχέσεις έγιναν ξανά τεταμένες όταν η Ουκρανία και η Ρωσία δεν μπόρεσαν να συμφωνήσουν για τα χρέη της Ουκρανίας.
Τον Ιανουάριο του 2009, αυτή η διαφωνία οδήγησε σε διακοπές εφοδιασμού σε πολλά ευρωπαϊκά έθνη, με δεκαοκτώ ευρωπαϊκές χώρες να αναφέρουν σημαντικές μειώσεις ή πλήρη διακοπή των προμηθειών φυσικού αερίου τους που μεταφέρονταν μέσω της Ουκρανίας από τη Ρωσία. Τον Σεπτέμβριο του 2009 αξιωματούχοι και από τις δύο χώρες ανέφεραν ότι η κατάσταση ήταν υπό έλεγχο και ότι δεν θα υπήρχαν άλλες συγκρούσεις σχετικά με το θέμα, τουλάχιστον μέχρι τις προεδρικές εκλογές της Ουκρανίας το 2010. Ωστόσο, τον Οκτώβριο του 2009, προέκυψε άλλη μια διαφωνία σχετικά με την ποσότητα φυσικού αερίου που θα εισήγαγε η Ουκρανία από τη Ρωσία το 2010. Η Ουκρανία σκόπευε να εισάγει λιγότερο φυσικό αέριο το 2010 ως αποτέλεσμα των μειωμένων αναγκών της βιομηχανίας λόγω της οικονομικής ύφεσης. Ωστόσο, η Gazprom επέμεινε ότι η Ουκρανία θα έπρεπε εκπληρώσει τις συμβατικές της υποχρεώσεις και να αγοράσει τις προηγουμένως συμφωνημένες ποσότητες φυσικού αερίου.
Στις 8 Ιουνίου 2010, το διαιτητικό δικαστήριο της Στοκχόλμης αποφάσισε ότι η Naftogaz της Ουκρανίας θα έπρεπε να επιστρέψει 12,1 δισ. κυβικά μέτρα φυσικού αερίου στην RosUkrEnergo, μια ελβετική εταιρεία στην οποία η Gazprom ελέγχει το 50% των μετοχών. Η Ρωσία κατηγόρησε την ουκρανική πλευρά ότι διοχέτευε αέριο από αγωγούς που περνούσαν από την Ουκρανία το 2009. Αρκετοί υψηλόβαθμοι Ουκρανοί αξιωματούχοι δήλωσαν ότι η επιστροφή "δεν θα ήταν σύντομη".
Συμφωνία με την Κίνα
Στις 21 Μαΐου 2014, η Ρωσία και η Κίνα ανακοίνωσαν μια συμφωνία μεταξύ των κρατικών εταιρείων φυσικού αερίου Gazprom και China National Petroleum Corporation μετά από μια δεκαετία διαπραγματεύσεων. Σύμφωνα με τη συμφωνία, η Ρωσία θα προμηθεύει στην Κίνα 38 δισ. κυβικά μέτρα φυσικού αερίου κάθε χρόνο για 30 χρόνια, αρχής γενομένης από το 2018. Και οι δύο χώρες θα είναι υπεύθυνες για την κατασκευή νέων υποδομών για να καταστεί δυνατή η μεταφορά. Η Ρωσία θα δαπανήσει περίπου 55 δισ. δολάρια για την κατασκευή ενός αγωγού από τη Σιβηρία στο Βλαδιβοστόκ, ενώ η Κίνα θα δαπανήσει 20 δισ. δολάρια σε υποδομές εντός των συνόρων της. Τα κοιτάσματα φυσικού αερίου Kovykta και Chayanda που θα παρέχουν το μεγαλύτερο μέρος του φυσικού αερίου είναι επί του παρόντος σε μεγάλο βαθμό ανεκμετάλλευτα.
Η συμφωνία επιτεύχθηκε καθώς οι ηγέτες της Κίνας και της Ρωσίας συναντήθηκαν για να συζητήσουν για μεγαλύτερη συνεργασία στην Ασία χωρίς τη συμμετοχή δυτικών δυνάμεων. Αυτή η συμφωνία θα επιτρέψει στη Ρωσία να διαφοροποιήσει τις φυσικές της δραστηριότητες εκτός Ευρώπης και αποδυναμώνει την ισχύ των οικονομικών κυρώσεων που επιβλήθηκαν από τη Δύση στον απόηχο της κρίσης της Κριμαίας του 2014. Γενικότερα, επιτρέπει στη Ρωσία να μειώσει την απομόνωσή της λόγω της κρίσης στην Ουκρανία. Για την Κίνα, η συμφωνία βοηθά στη μείωση της εξάρτησής της από τον άνθρακα για την παραγωγή ηλεκτρικής ενέργειας, χρησιμοποιώντας μια καθαρότερη μέθοδο παραγωγής ηλεκτρικής ενέργειας μέσω φυσικού αερίου. Βοηθά επίσης στην κάλυψη της αυξανόμενης ζήτησης της χώρας για φυσικό αέριο.